CELEX: 32012R0409
Language: et
Date: 2012-05-14 00:00:00
Title: Nõukogu määrus (EL) nr 409/2012, 14. mai 2012 , millega peatatakse teatavate määruses (EÜ) nr 194/2008 (millega uuendatakse piiravaid meetmeid Birma/Myanmari suhtes ja muudetakse need rangemaks) sätestatud piiravate meetmete kohaldamine

15.5.2012   
            
            
               ET
            
            
               Euroopa Liidu Teataja
            
            
               L 126/1
            
         NÕUKOGU MÄÄRUS (EL) nr 409/2012,
   14. mai 2012,
   millega peatatakse teatavate määruses (EÜ) nr 194/2008 (millega uuendatakse piiravaid meetmeid Birma/Myanmari suhtes ja muudetakse need rangemaks) sätestatud piiravate meetmete kohaldamine
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 215,
   võttes arvesse nõukogu 26. aprilli 2012. aasta 2012. aasta otsust 2012/225/ÜVJP, millega muudetakse otsust 2010/232/ÜVJP Birma/Myanmari vastu suunatud piiravate meetmete uuendamise kohta (1),
   võttes arvesse liidu välisasjade ja julgeolekupoliitika kõrge esindaja ning Euroopa Komisjoni ühisettepanekut
   ning arvestades järgmist:
   
               (1)
            
            
               Nõukogu määruses (EÜ) nr 194/2008 (2) on ette nähtud teatavad meetmed, sealhulgas teatavad impordi- ja ekspordipiirangud Birma/Myanmari suhtes, teatavate isikute ja üksuste rahaliste vahendite ja majandusressursside külmutamine ning piirangud teatavate äriühingute rahastamisele.
            
         
               (2)
            
            
               Pidades silmas viimase aja sündmusi Birmas/Myanmaris muudeti otsusega nr 2012/225/ÜVJP otsust 2010/232/ÜVJP (3) peatades kuni 30. aprillini 2013 kõik piiravad meetmed, välja arvatud relvaembargo ja embargo vahenditele, mida võidakse kasutada siserepressioonideks.
            
         
               (3)
            
            
               Seepärast tuleks määrust (EÜ) nr 194/2008 vastavalt muuta ning peatada suurem osa piiravatest meetmetest.
            
         
               (4)
            
            
               Rahaliste vahendite ja majandusressursside külmutamise peatamist tuleks käsitada kui määruse (EÜ) nr 194/2008 alusel külmutatud rahaliste vahendite ja majandusressursside vabastamist, ilma et pädevad asutused peaksid selleks andma eelneva loa,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 194/2008 artiklites 2, 3, 5 ja 6, artikli 7 lõikes 3, artiklis 8, artikli 9 lõikes 2, artiklites 11, 12 ja 13 ning artikli 15 lõigetes 2 kuni 8 osutatud meetmed peatatakse kuni 30. aprillini 2013.
   Määruse (EÜ) nr 194/2008 artikli 7 lõike 5 kohaldamine peatatakse kuni 30. aprillini 2013 niivõrd, kui see viitab artikli 7 lõikele 3.
   Artikkel 2
   Lisas loetletud isikud jäetakse välja määruse (EÜ) nr 194/2008 VI lisa J osas esitatud isikute loetelust.
   Artikkel 3
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 14. mai 2012
      
         
            Nõukogu nimel
         
         
            eesistuja
         
         C. ASHTON
      
   
   
      (1)  ELT L 115, 27.4.2012, lk 25.
   
      (2)  ELT L 66, 10.3.2008, lk 1.
   
      (3)  ELT L 105, 27.4.2010, lk 22.
   LISA
   
      ARTIKLIS 2 OSUTATUD ISIKUD
   
   
               1.
            
            
               Thidar Zaw
            
         
               2.
            
            
               Pye Phyo Tay Za
            
         
               3.
            
            
               Ohn
            
         
               4.
            
            
               Shwe Shwe Lin
            
         
               5.
            
            
               Nan Than Htwe a.k.a Nan Than Htay
            
         
               6.
            
            
               Nang Lang Kham a.k.a. Nan Lan Khan
            
         
               7.
            
            
               Lo Hsing-han
            
         
               8.
            
            
               San San Kywe
            
         
               9.
            
            
               Nandar Hlaing
            
         
               10.
            
            
               Aye Aye Maw
            
         
               11.
            
            
               Nan Mauk Loung Sai a.k.a. Nang Mauk Lao Hsai
            
         
               12.
            
            
               Than Than Nwe
            
         
               13.
            
            
               Nay Soe
            
         
               14.
            
            
               Theint Theint Soe
            
         
               15.
            
            
               Sabai Myaing
            
         
               16.
            
            
               Htin Htut
            
         
               17.
            
            
               Htay Htay Khine (Khaing)
            
         
               18.
            
            
               Sandar Tun
            
         
               19.
            
            
               Aung Zaw Naing
            
         
               20.
            
            
               Mi Mi Khaing
            
         
               21.
            
            
               Moe Mya Mya
            
         
               22.
            
            
               Thurane Aung a.k.a. Christopher Aung, Thurein Aung
            
         
               23.
            
            
               Khin Phyone
            
         
               24.
            
            
               Nyunt Nyunt Oo
            
         
               25.
            
            
               Myint Myint Aye
            
         
               26.
            
            
               Min Thein a.k.a. Ko Pauk
            
         
               27.
            
            
               Tin Tin Latt
            
         
               28.
            
            
               Wut Yi Oo
            
         
               29.
            
            
               Capitain Htun Zaw Win
            
         
               30.
            
            
               Yin Thu Aye
            
         
               31.
            
            
               Yi Phone Zaw